ddrg/super_eurlex huggingface dataset:
Kommissionens beslutning

af 21. februar 2001

om anvendelse af artikel 3, stk. 3, litra e), i direktiv 1999/5/EF på lavinesendere/-søgere

(meddelt under nummer K(2001) 194)

(EØS-relevant tekst)

(2001/148/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse(1), særlig artikel 3, stk. 3, litra e),

under henvisning til Europa-Parlamentets beslutning om lavinekatastroferne i Alperne(2),

under henvisning til forslag fra Kommissionen, og

ud fra følgende betragtninger:

(1) Lavinesendere/-søgere bidrager effektivt til at redde mennesker, der er begravet i sne som følge af en lavine.

(2) Det ville få alvorlige konsekvenser for redningsaktionerne, hvis sådanne sendere/søgere ikke kunne lokaliseres på grund af teknisk inkompatibilitet.

(3) Der findes et stort antal sendere/søgere, der opfylder ETS 300 718. Denne standard sikrer, at senderne/søgerne er interoperable og fungerer under vanskelige forhold, men den opstiller krav, der rækker ud over anvendelsesområdet for direktiv 1999/5/EF, og der er derfor behov for en revision.

(4) Der er tvivl, om, hvorvidt markedskræfterne vil sikre, at lavinesenderne/-søgerne fortsat er kompatible, hvis ikke Fællesskabet stiller krav om, at senderne/søgerne er kompatible med faciliteter, som sikrer adgang til nødtjenester.

(5) De i denne beslutning fastsatte foranstaltninger er i overensstemmelse med udtalelse fra Udvalget for Overensstemmelsesvurdering og Markedstilsyn på Teleområdet -

VEDTAGET FØLGENDE BESLUTNING:

Artikel 1

Denne beslutning finder anvendelse på apparater, der fungerer på 457 kHz, og som er bestemt til at lokalisere mennesker, der er begravet i sne som følge af en lavine. I det følgende benævnes de "lavinesendere/-søgere".

Artikel 2

1. Lavinesendere/-søgere, der er omfattet af artikel 1, skal udformes således, at de kan fungere korrekt både sammen med nye sendere/søgere og med sendere/søgere, som allerede er i brug og som er godkendt i henhold til nationale godkendelsesbestemmelser baseret på ETS 300 718.

2. Lavinesendere/-søgere skal udformes således, at de fungerer pålideligt efter en lavine og fortsat fungerer, når de er begravet i sne i en længere periode som følge af en lavine.

Artikel 3

Kravene i denne beslutnings artikel 2 gælder fra datoen for offentliggørelsen i De Europæiske Fællesskabers Tidende.

Artikel 4

Denne beslutning er rettet til medlemsstaterne.

Udfærdiget i Bruxelles, den 21. februar 2001.

På Kommissionens vegne

Erkki Liikanen

Medlem af Kommissionen

(1) EFT L 91 af 7.4.1999, s. 10.

(2) EFT C 175 af 21.6.1999, s. 259.
Kommissionens beslutning

af 12. februar 2001

om godkendelse af den plan, Østrig har forelagt for udryddelse af klassisk svinepest hos vildsvin i provinsen Niederösterreich

(meddelt under nummer K(2001) 350)

(Kun den tyske udgave er autentisk)

(EØS-relevant tekst)

(2001/140/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(1), senest ændret ved akten vedrørende Østrigs, Finlands og Sveriges tiltrædelse, særlig artikel 6a, stk. 3, og

ud fra følgende betragtninger:

(1) Der er forekommet klassisk svinepest i vildsvinepopulationen i et område i provinsen Niederösterreich i Østrig.

(2) De østrigske myndigheder har forelagt en plan for udryddelse af klassisk svinepest hos vildsvin, som dækker de pågældende områder i Niederösterreich.

(3) Kommissionen har gennemgået den forelagte plan og fundet den i overensstemmelse med direktiv 80/217/EØF.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den plan, som Østrig har forelagt for udryddelse af klassisk svinepest hos vildsvin i provinsen Niederösterreich, godkendes.

Artikel 2

Østrig sætter de nødvendige love og administrative bestemmelser i kraft for at gennemføre den i artikel 1 nævnte plan fra datoen for vedtagelse af denne beslutning.

Artikel 3

Denne beslutning er rettet til Østrig.

Udfærdiget i Bruxelles, den 12. februar 2001.

På Kommissionens vegne

David Byrne

Medlem af Kommissionen

(1) EFT L 47 af 21.2.1980, s. 11.
Kommissionens beslutning

af 19. april 2001

om forlængelse af en dispensation givet til Tyskland i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil

(meddelt under nummer K(2001) 1095)

(Kun den tyske udgave er autentisk)

(2001/355/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil(1), senest ændret ved Europa-Parlamentets og Rådets direktiv 98/91/EF(2), særlig artikel 8, stk. 2, litra c, og

ud fra følgende betragtninger:

(1) Kommissionen imødekom ved beslutning 97/848/EF af 3. december 1997 den dispensationsansøgning, som Tyskland havde fremsendt i henhold til artikel 8, stk. 2, litra c), i direktiv 70/156/EØF, om produktion af ruder af hård plast (polycarbonat) og montering af disse i én køretøjstype.

(2) Grunden til, at Tyskland har ansøgt om forlængelse af dispensationen ved skrivelse af 14. juni 2000, er, at tilpasningen af de direktiver, der er omfattet af dispensionen, endnu ikke er trådt i kraft, og at dispensationen derfor bør forlænges indtil da, dog højst med 24 måneder.

(3) Foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved Rådets direktiv 70/156/EØF -

VEDTAGET FØLGENDE BESLUTNING:

Artikel 1

Den dispensation, som er givet til Tyskland ved beslutning 97/848/EF, forlænges, indtil tilpasningerne til de pågældende direktiver træder i kraft, dog højst med 24 måneder.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 19. april 2001.

På Kommissionens vegne

Erkki Liikanen

Medlem af Kommissionen

(1) EFT L 42 af 23.2.1970, s. 1.

(2) EFT L 11 af 16.1.1999, s. 25.
Kommissionens beslutning

af 19. april 2001

om en dispensationsanmodning fra Nederlandene i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil

(meddelt under nummer K(2001) 1092)

(Kun den nederlandske udgave er autentisk)

(2001/342/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil(1), senest ændret ved Europa-Parlamentets og Rådets direktiv 2000/40/EF(2), særlig artikel 8, stk. 2, litra c), og

ud fra følgende betragtninger:

(1) Den dispensationsanmodning, som Nederlandene indgav den 8. januar 2001, og som Kommissionen modtog den 10. januar 2001, indeholder de i artikel 8, stk. 2, litra c), i direktiv 70/156/EØF krævede oplysninger. Anmodningen omhandler montering af LPG-udstyr på tre typer motorkøretøjer af klasse M1.

(2) Den i anmodningen anførte begrundelse, hvorefter sådant udstyr ikke opfylder kravene i de relevante direktiver, især Rådets direktiv 70/221/EØF af 20. marts 1970 om indbyrdes tilnærmelse af medlemsstaternes lovgivning vedrørende beholdere for flydende brændstof og afskærmning bagtil mod underkøring på motordrevne køretøjer og påhængskøretøjer dertil(3), senest ændret ved Europa-Parlamentets og Rådets direktiv 2000/8/EF(4), er korrekt.

(3) Ifølge de prøver, der er udført i henhold til FN-ECE-regulativ nr. 67.01 for at fastslå, om monterede LPG-brændstofsystemer og -beholdere er sikre, er sikkerhedsniveauet tilfredsstillende.

(4) Med henblik på at sikre et tilstrækkeligt sikkerhedsniveau for køretøjer i brug kan medlemsstaterne gennemføre regelmæssig prøvning af anlæggets tæthed ved et tryk, som mindst svarer til driftstrykket.

(5) De pågældende EF-direktiver vil blive ændret, således at der kan produceres køretøjer, der anvender LPG som brændstof.

(6) Den i denne beslutning fastsatte foranstaltning er i overensstemmelse med udtalelse fra det udvalg for tilpasning til den tekniske udvikling, som er nedsat ved Rådets direktiv 70/156/EØF -

VEDTAGET FØLGENDE BESLUTNING:

Artikel 1

Den anmodning, som Nederlandene har indgivet vedrørende dispensation for produktion og markedsføring af tre typer køretøjer af klasse M1, der anvender LPG som brændstof, imødekommes.

Artikel 2

Denne beslutning er rettet til Kongeriget Nederlandene.

Udfærdiget i Bruxelles, den 19. april 2001.

På Kommissionens vegne

Erkki Liikanen

Medlem af Kommissionen

(1) EFT L 42 af 23.2.1970, s. 1.

(2) EFT L 203 af 10.8.2000, s. 9.

(3) EFT L 76 af 6.4.1970, s. 23.

(4) EFT L 106 af 3.5.2000, s. 7.
Rådets afgørelse

af 9. april 2001

om gennemførelse af fælles holdning 1999/533/FUSP vedrørende Den Europæiske Unions bidrag til fremme af den snarlige ikrafttræden af traktaten om fuldstændigt forbud mod nukleare prøvesprængninger (CTBT)

(2001/286/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 23, stk. 2,

under henvisning til fælles holdning 1999/533/FUSP vedtaget af Rådet den 29. juli 1999 vedrørende Den Europæiske Unions bidrag til fremme af den snarlige ikrafttræden af traktaten om fuldstændigt forbud mod nukleare prøvesprængninger (CTBT)(1), og

ud fra følgende betragtninger:

(1) Ifølge artikel 4 i fælles holdning 1999/533/FUSP vil Den Europæiske Union tilskynde alle stater, der endnu ikke har undertegnet og ratificeret CTBT, til at gøre dette snarest, især de stater, der figurerer på listen over de 44 stater, hvis ratifikation er nødvendig for, at CTBT kan træde i kraft.

(2) Det er hensigtsmæssigt at bidrage til, at der opnås positive resultater af anden konference i henhold til artikel XIV i CTBT, som afholdes den 25.-27. september 2001 i New York med det formål at fremskynde CTBT-ratifikationsprocessen, således at CTBT snart kan træde i kraft -

TRUFFET FØLGENDE AFGØRELSE:

Artikel 1

Som led i støtten til den snarlige ikrafttræden af CTBT som omhandlet i artikel 4 i fælles holdning 1999/533/FUSP tilskynder Den Europæiske Union alle stater til at undertegne og ratificere CTBT snarest.

Med henblik herpå tilskynder Den Europæiske Union:

a) først og fremmest de stater, der figurerer på listen over de 44 stater, hvis undertegnelse og ratifikation er nødvendig for, at CTBT kan træde i kraft

b) de stater, der har undertegnet, men ikke ratificeret CTBT, især de stater, hvor der vil blive placeret stationer under det internationale overvågningssystem (IMS)

c) de stater, der ikke har undertegnet CTBT, især de stater, hvor der vil blive placeret IMS-stationer.

Artikel 2

Den Europæiske Union vil medvirke til, at den politiske konference indkaldes.

Artikel 3

Med henblik på at fremskynde ratifikationsprocessen og fremme den snarlige ikrafttræden af CTBT kan Den Europæiske Union optage kontakter med regionale organisationer (f.eks. OAU, OAS, ASEAN).

Artikel 4

Formandskabet holder i nødvendigt omfang det midlertidige tekniske sekretariat underrettet om gennemførelsen af artikel 1 og 2.

Artikel 5

Denne afgørelse får virkning på datoen for vedtagelsen.

Artikel 6

Denne afgørelse offentliggøres i EF-Tidende.

Udfærdiget i Luxembourg, den 9. april 2001.

På Rådets vegne

A. Lindh

Formand

(1) EFT L 204 af 4.8.1999, s. 1.
Kommissionens beslutning

af 22. marts 2001

om fastsættelse for Spanien af datoerne for fradrag af udgifter, der er udelukket fra EF's finansiering af de månedlige tilskud

(meddelt under nummer K(2001) 747)

(Kun den spanske udgave er autentisk)

(2001/261/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik(1), senest ændret ved forordning (EF) nr. 1287/95(2),

under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(3),

under henvisning til Kommissionens forordning (EF) nr. 1663/95 af 7. juli 1995 om gennemførelsesbestemmelser til Rådets forordning (EØF) nr. 729/70, for så vidt angår proceduren for regnskabsafslutning for EUGFL, Garantisektionen(4), senest ændret ved forordning (EF) nr. 2245/1999(5), særlig artikel 8, stk. 3, andet punktum,

efter høring af Komitéen for Den Europæiske Udviklings- og Garantifond for Landbruget, Garantisektionen, og

ud fra følgende betragtninger:

(1) I artikel 5, stk. 2, litra c), i forordning (EØF) nr. 729/70 samt artikel 7, stk. 4, i forordning (EF) nr. 1258/1999 er det fastsat, at Kommissionen træffer beslutning om, hvilke udgifter der skal udelukkes fra fællesskabsfinansiering, hvis den konstaterer, at udgifter ikke er afholdt i overensstemmelse med fællesskabsreglerne.

(2) Det beløb, de pålægges Spanien som følge af Kommissionens beslutning 2001/137/EF(6), er stort i forhold til de månedlige udgifter, og det bør derfor bogføres i to lige dele blandt udgifterne for to på hinanden følgende måneder -

VEDTAGET FØLGENDE BESLUTNING:

Artikel 1

For Spanien bogføres det beløb, der er udelukket fra fællesskabsfinansiering ved beslutning 2001/137/EF, i to lige dele blandt forskuddene på udgifterne i henholdsvis den anden og tredje måned efter datoen for meddelelsen af nævnte beslutning.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 22. marts 2001.

På Kommissionens vegne

Franz Fischler

Medlem af Kommissionen

(1) EFT L 94 af 28.4.1970, s. 13.

(2) EFT L 125 af 8.6.1995, s. 1.

(3) EFT L 160 af 26.6.1999, s. 103.

(4) EFT L 158 af 8.7.1995, s. 6.

(5) EFT L 273 af 23.10.1999, s. 5.

(6) EFT L 50 af 21.2.2001, s. 9.
Rådets beslutning

af 12. marts 2001

om bemyndigelse af Nederlandene til i overensstemmelse med proceduren i artikel 8, stk. 4, i direktiv 92/81/EØF at anvende en reduceret punktafgiftssats på dieselolie anvendt af taxier i løbet af 2000

(2001/228/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier(1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

(1) I henhold til artikel 8, stk. 4, i Rådets direktiv 92/81/EØF kan Rådet med enstemmighed på forslag af Kommissionen tillade en medlemsstat at fritage mineralolier for punktafgifter eller lempe disse yderligere, hvis særlige hensyn taler herfor.

(2) Nederlandene har anmodet om bemyndigelse til at indføre en reduceret punktafgiftssats på den gasolie, der er anvendt af taxier i 2000 alene. Der er planlagt en gradvis aftagende tilbagebetaling på maksimalt 0,14 NLG pr. liter gasolie til alle taxier, der opererer i Nederlandene.

(3) Foranstaltningen respekterer den minimumspunktafgiftssats, der er omhandlet i artikel 5 i Rådets direktiv 92/82/EF af 19. oktober 1992 om indbyrdes tilnærmelse af punktafgiftssatserne for mineralolier(2).

(4) Tilbagebetalingen er lavere end detailprisforhøjelsen for brændstof. Foranstaltningen er derfor velproportioneret.

(5) Efter Kommissionens og samtlige medlemsstaters opfattelse fører anvendelsen af en reduceret punktafgiftssats på den gasolie, der er anvendt af taxier i løbet af 2000, ikke til konkurrencefordrejning, ligesom den ikke lægger hindringer i vejen for det indre markeds funktion. Da den er begrænset til taxier, hvis aktivitet efter sagens natur er lokal, øver fritagelsen ingen indflydelse på samhandelen i Fællesskabet.

(6) De øvrige medlemsstater er blevet informeret om ovenstående -

VEDTAGET FØLGENDE BESLUTNING:

Artikel 1

1. I henhold til artikel 8, stk. 4, i direktiv 92/81/EØF bemyndiges Nederlandene til at anvende en gradvis aftagende reduceret punktafgiftssats på maksimalt 0,14 NLG pr. liter gasolie anvendt af taxier mellem 1. januar 2000 og 31. december 2000.

2. Denne reducerede sats skal overholde de forpligtelser, der er fastsat i direktiv 92/82/EØF, særlig de i artikel 5 omhandlede minimumssatser.

Artikel 2

Denne beslutning anvendes fra 1. januar 2000.

Artikel 3

Denne beslutning er rettet til Nederlandene.

Udfærdiget i Bruxelles, den 12. marts 2001.

På Rådets vegne

B. Ringholm

Formand

(1) EFT L 316 af 31.10.1992, s. 12. Direktivet er senest ændret ved direktiv 94/74/EF (EFT L 365 af 31.12.1994, s. 46).

(2) EFT L 316 af 31.10.1992, s. 19. Direktivet er ændret ved direktiv 94/74/EF.
Kommissionens beslutning

af 21. maj 2001

om særlige foranstaltninger for oksekødssektoren i Tyskland i henhold til forordning (EF) nr. 2777/2000

(meddelt under nummer K(2001) 1441)

(Kun den tyske udgave er autentisk)

(2001/434/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 38, stk. 2, og

ud fra følgende betragtninger:

(1) Ifølge artikel 3, stk. 4, i Kommissionens forordning (EF) nr. 2777/2000 af 18. december 2000 om ekstraordinære støtteforanstaltninger for oksekødsmarkedet(2), ændret ved forordning (EF) nr. 111/2001(3), kan medlemsstaterne bemyndiges til at ophøre med at anvende den omhandlede opkøbsordning, hvis de kan dokumentere at have tilstrækkelig kapacitet til at BSE-teste alle dyr på over 30 måneder ved normal tilførsel og slagtning af dyr. Tyskland har forelagt Kommissionen en sådan dokumentation, og efter anmodning fra denne medlemsstat bør den derfor have bemyndigelse til at ophøre med at anvende ordningen.

(2) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Oksekød -

VEDTAGET FØLGENDE BESLUTNING:

Artikel 1

Tyskland bemyndiges til at ophøre med at anvende den opkøbsordning, der er fastsat ved forordning (EF) nr. 2777/2000.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 21. maj 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 321 af 19.12.2000, s. 47.

(3) EFT L 19 af 20.1.2001, s. 11.
Kommissionens beslutning

af 22. maj 2001

om bestemmelser for offentliggørelse eller formidling af de statistiske data, der indsamles i medfør af Rådets direktiv 95/64/EF om statistisk registrering af godstransport og passagerbefordring ad søvejen

(meddelt under nummer K(2001) 1456)

(EØS-relevant tekst)

(2001/423/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 95/64/EF af 8. december 1995 om statistisk registrering af godstransport og passagerbefordring ad søvejen(1), senest ændret ved Kommissionens beslutning 2000/363/EF(2), særlig artikel 9 og 12, og

ud fra følgende betragtninger:

(1) I henhold til artikel 9 i direktiv 95/64/EF udsender Kommissionen de relevante statistiske oplysninger med samme hyppighed, som gælder for fremsendelsen af resultaterne.

(2) Ved formidlingen af data skal der tages hensyn til de bestemmelser om statistisk fortrolighed, der er fastsat i Rådets forordning (EØF, Euratom) nr. 1588/90(3) og (EF) nr. 322/97(4).

(3) De i denne beslutning fastsatte foranstaltninger er i overensstemmelse med udtalelse fra Udvalget for Det Statistiske Program, der er nedsat ved Rådets afgørelse 89/382/EØF, Euratom(5) -

VEDTAGET FØLGENDE BESLUTNING:

Artikel 1

Formål

Formålet med denne beslutning er at fastsætte bestemmelser for Kommissionens offentliggørelse eller formidling af data, der indsamles i henhold til direktiv 95/64/EF som led i Kommissionens generelle formidlingspolitik inden for statistik.

Artikel 2

Hyppighed

Dataene skal offentliggøres eller formidles med en hyppighed, der svarer til den hyppighed, der gælder for fremsendelsen af resultaterne. Kvartalsdata formidles eller offentliggøres inden fem måneder efter, at dataene er modtaget fra medlemsstaterne. Årlige data formidles eller offentliggøres inden otte måneder efter, at dataene er modtaget fra medlemsstaterne.

Artikel 3

Fortrolighed

Formidlingen eller offentliggørelsen af statistiske data, der er indsamlet i henhold til direktiv 95/64/EF, skal være i overensstemmelse med bestemmelserne i forordning (EØF, Euratom) nr. 1588/90 og (EF) nr. 322/97.

Artikel 4

Detaljeringsgrad for de formidlede data

Indtil Kommissionen træffer anden afgørelse efter proceduren i artikel 13 i direktiv 95/64/EF, er den højeste detaljeringsgrad, i hvilken data må offentliggøres eller formidles, havn til havkystzone og havkystzone til havn. Kommissionen kan offentliggøre data på et mere aggregeret niveau, hvis kvaliteten og/eller fuldstændigheden af oplysningerne ikke er forsvarlig på et så detaljeret niveau.

Artikel 5

Denne beslutning er rettet til medlemsstaterne.

Udfærdiget i Bruxelles, den 22. maj 2001.

På Kommissionens vegne

Pedro Solbes Mira

Medlem af Kommissionen

(1) EFT L 320 af 30.12.1995, s. 25.

(2) EFT L 132 af 5.6.2000, s. 1.

(3) EFT L 151 af 15.6.1990, s. 1.

(4) EFT L 52 af 22.2.1997, s. 1.

(5) EFT L 181 af 28.6.1989, s. 47.